Legal Document

Category: 28

Text:
20. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.ΔΛ6/9-5-1/129 της 16/16 Οκτ.  1975 (ΦΕΚ Β΄1176) Περί της διαδικασίας και των προϋποθέσεων επανόδου εις την υπηρεσίαν απολυθέντων υπαλλήλων ή εργατοτεχνιτών, κατ’ εφαρμογήν του Νόμ.193/1975. Έχοντες υπ’ όψει: Τας διατάξεις του άρθρ.2 παρ.1 του Νόμ.193/ 1975 «περί επαναφοράς εις την υπηρεσίαν απολυθέντων εκτάκτων, επί θητεία ή επί σχέσει εργασίας δημοσίου ή ιδιωτικού δικαίου υπαλλήλων και εργατοτεχνιτών του Δημοσίου, Οργανισμών Τοπικής Αυτοδιοικήσεως και Νομικών Προσώπων Δημοσίου Δικαίου και ρυθμίσεως συναφών θεμάτων», αποφασίζομεν: Άρθρ.1.-Οι κατά τας διατάξεις του άρθρ.1 του Νόμ.193/1975 δικαιούμενοι εις επαναφοράν υπάλληλοι ή εργατοτεχνίται, πλην των εμπιπτόντων εις την παρ.2 του αυτού άρθρου, υποχρεούνται εις την υποβολήν εντός ανατρεπτικής προθεσμίας 60 ημερών από της ενάρξεως της ισχύος του  νόμου   τούτου,  ήτοι  μέχρι   9  Δεκ.   1975,    αιτή(Μετά την σελ.422,18)  Σελ.422,19 Τεύχος 592-Σελ.101 Εκκαθαρίσεις Δημοσίων Υπαλλήλων 2.Η.α.20 σεως επανόδου μετά υπευθύνου δηλώσεως του άρθρ.1 του Ν.Δ. 105/1969 «περί ατομικής ευθύνης του δηλούντος ή βεβαιούντος» προς την εξ ης απελύθησαν υπηρεσίαν ή τας ειδικώς οριζομένας εν παρ.2 του άρθρ.2 του εν αρχή νόμου υπηρεσίας, αι οποίαι και προωθούν ταύτην εις τας ήδη συνεστημένας παρ’ εκάστω Υπουργείω Επιτροπάς του άρθρ.4 παρ.2 του Ν.Δ. 76/1974, μετά σύμφωνον γνώμην των οποίων εκδίδεται η προβλεπομένη περί επαναφοράς απόφασις του αρμοδίου κατά περίπτωσιν Υπουργού. Άρθρ.2.-Εις την υποβλητέαν, κατά το προηγούμενον άρθρον υπεύθυνον δήλωσιν δέον να περιέχωνται τα κάτωθι: α)Η υπηρεσία ή αι υπηρεσίαι εις ας ο δηλών υπηρέτησε, συνεχώς ή διακεκομμένως, και υπό ποίας εργασιακάς σχέσεις, η ημερομηνία προσλήψεως και απολύσεώς του ως και η χρονική διάρκεια υπηρεσίας εν εκάστη των υπηρεσιών τούτων. β)Ο τρόπος απολύσεως (Συντακτικαί πράξεις, αποφάσεις συμβουλίων νομιμοφροσύνης, διοικητικαί πράξεις κλπ.), ως και μνεία ότι η τοιαύτη απόλυσις δεν οφείλεται εις πειθαρχικόν αδίκημα, το οποίον να επισύρη την ποινήν της οριστικής παύσεως ή ότι η πειθαρχική ποινή της οριστικής παύσεως επεβλήθη σαφώς δια πολιτικούς λόγους. γ)Η μη ύπαρξις, κατά τον χρόνον της επανόδου, κωλύματός τινος προς διορισμόν εις δημοσίαν θέσιν εκ ποινικής καταδίκης, απαγορεύσεως και δικαστικής αντιλήψεως (Νόμ.1811/51 άρθρ.18). δ)Τυπικά προσόντα (τίτλοι σπουδών, ειδίκευσις, εμπειρία κλπ.) και τυχόν ουσιαστικά προσόντα, τα οποία θεωρεί ο δηλών ως κρίσιμα δια την μόρφωσιν γνώμης υπό της Επιτροπής του άρθρ.4 παρ.2 του Ν.Δ. 76/1974 (ανωτ.αριθ.15). ε)Μη συμπλήρωσις του 65 ου  έτους της ηλικίας. Η παρούσα δημοσιευθήτω δια της Εφημερίδος της Κυβερνήσεως. Σελ.422,20 Τεύχος 592-Σελ.102 2.Η.α.20 Εκκαθαρίσεις Δημοσίων Υπαλλήλων